Праект інтэр'ера вытворчага памяшкання. Kitchen Coffee Roasters займаюцца обжаркай кавы ў Мінску. Праект быў зроблены ў 2017 годзе, на працягу года мы займаліся яго рэалізацыяй. Восенню 2018 года інтэр'ер быў цалкам гатовы. Памяшканне амаль у 200 квадратных метраў мы павялічылі за кошт пабудовы другога паверха, на ім каманда Kitchen Coffee Roasters будзе праводзіць навучальныя семінары. Ва ўмовах абмежаванага бюджэту трэба было зрабіць рамонт амаль двухсот квадратных метраў з вышынёй столі ў сем метраў, з улікам пабудовы другога паверха. Зыходзячы з гэтага, мы прапанавалі падзяліць памяшканне на два ўзроўні. Увесь рамонт асноўнай прасторы быў зроблены до ўзроўню трох метраў ад падлогі, такім чынам мы сэканомілі бюджэт на аздабленне сцен і столі. Такім чынам мы стварылі кантраст паміж старымі сценамі вытворчага цэха і гладкімі белымі сценамі новай вытворчасці. Мы выкарыстоўвалі наліўную падлогу. Дэталлю, якая падкрэслівае ідэю "перарывання" дызайну на ўзроўні трох метраў, з'яўляюцца карціны. На трох карцінах намаляваны даберманы - адно палатно стаіць на падлозе, на ім сабака ў поўны ўзрост, на двух іншых галовы сабак знаходзяцца вышэй, чым узровень трох метраў ад падлогі, адпаведна галовы не трапляюць у кампазіцыю.